– Гэта мая другая сумесная праца з тэатрам музкамедыі. Першай была Шапэніяна. Шкадую, што з артыстамі, занятымі ў Дон Кіхоцене магла займацца больш, бо кожны вечар яны працуюць у спектаклях тэатра. Мне здаецца, што гэта натуральная зява, калі на сцэне тэатра музкамедыі ідзе балетны спектакль. Напрыклад, у Маскве на сцэне тэатра імя Станіслаўскага і Неміровіча-Данчанкі ідуць і оперы, і балеты, і музычныя камедыі. У той жа Маскве зараз працуе каля сарака харэаграфічных труп. Дык чаму ў Мінску павінна быць толькі адна? Калі ў тэатрах музкамедыі працуюць выпускнікі харэаграфічнага вучылішча, дык яны павінны танцаваць (і не толькі нумары-падтанцоўкі), удасканальвацца, авалодваць тымі вобразамі, якія дазваляюць ім расці творча. 